Diari Oficial de la Generalitat Valenciana


Sumari del DOGV 5260, del 17-05-2006 (2006/5395)

Resolució de 3 de maig de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de finques afectades pel projecte d'instal·lacions del gasoducte de gas natural de la denominada antena a Villar del Arzobispo i les seues instal·lacions auxiliars, al terme municipal de Villar del Arzobispo, a la província de València. Expedient CBREDE 2005/3/46; JUEXPR 2005/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/5395


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 3 de maig de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de finques afectades pel projecte d'instal·lacions del gasoducte de gas natural de la denominada antena a Villar del Arzobispo i les seues instal·lacions auxiliars, al terme municipal de Villar del Arzobispo, a la província de València. Expedient CBREDE 2005/3/46; JUEXPR 2005/46. [2006/X5395]  
Per Resolució de 26 d'octubre de 2005, del director general d'Energia, es va atorgar a Gas Natural SDG, SA, l'autorització administrativa per a la construcció de les instal·lacions corresponents al gasoducte de gas natural denominat antena de Villar del Arzobispo i les seues instal·lacions auxiliars, al terme municipal de Villar del Arzobispo, província de València, es va aprovar l'addenda al projecte d'execució Llíria-Villar del Arzobispo i es va declarar, en concret, la seua utilitat pública, amb la informació pública prèvia corresponent. La dita declaració d'utilitat pública, d'acord amb el que preveu l'article 105 de la Llei 34/1998, de 7 d'octubre, del Sector d'Hidrocarburs, porta implícita la necessitat d'ocupació dels béns i dels drets afectats i implica la urgent ocupació als efectes de l'article 52 de la Llei d'Expropiació Forçosa.   
En virtut d'això, el conseller d'Infraestructures i Transport, en compliment del que disposa el precitat article 52 de la Llei d'Expropiació Forçosa, ha resolt convocar els titulars dels béns i dels drets afectats perquè compareguen a l'Ajuntament on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix el precitat article, dur a terme l'alçament d'actes prèvies a l'ocupació i, si és procedent, el de les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i podran anar acompanyats dels perits i d'un notari, si ho estimen oportú, amb els gastos a càrrec seu.  
L'alçament d'actes tindrà lloc el 20 de juny de 2006 a l'Ajuntament de Villar del Arzobispo.  
L'orde de l'alçament d'actes es comunicarà a cada interessat per mitjà de l'oportuna cèdula de citació, la relació de titulars convocats figura en el tauler d'edictes de l'Ajuntament afectat i al final d'este anunci, significant-se que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució en els casos de titular desconegut o amb domicili ignorat o aquells en què, s'ha intentat la notificació i no s'ha pogut realitzar.  
En l'expedient expropiatori Gas Natural Distribución SDG, SA, assumirà la condició de beneficiària.   
València, 3 de maig de 2006.. El conseller: José Ramón García Antón.